<QUEST VERSION="2"><TI><TI-INTRO>Infotunni küsimus <QREF QID="H-2011-000142">H-000142/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 aprill osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="4482">Rodi Kratsa-Tsagaropoulou</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000142">Teema: Uus Vahemere piirkonna merestrateegia</OBJECT><CONTENT><PARA>Vahemere piirkonna Araabia riikides kujunenud olukorrast tulenevaid uusi ülesandeid arvesse võttes on vaja Vahemere piirkonna merestrateegiat, mis on ka ette nähtud 25 meetmest koosnevas Vahemere piirkonna terviklikus tegevuskavas. EL on töötanud välja õigusaktid ja strateegia, mille tähelepanu keskpunktis on mere jätkusuutlik kasutamine, mere ökosüsteemide säilitamine ja nende põhiressursside kaitsmine, mis on olulised merega seonduva sotsiaalse ja majandustegevuse seisukohast.</PARA><PARA>Eeltoodut arvesse võttes palun komisjonil vastata järgmistele küsimustele.</PARA><PARA>Kas komisjon kavatseb uue Euroopa–Vahemere piirkonna poliitika raames seada uued merenduspoliitika eesmärgid?</PARA><PARA>Mida on tehtud Vahemere piirkonda toetavate liidu algatuste tulemusel merendussektoris, näiteks Vahemere reostuse vähendamisel?Milliseid vahendeid kasutatakse, et hõlbustada kohanemist kliimamuutusega Vahemere piirkonnas ning hoida ära üleujutustest, rannikuerosioonist ja üha suurenevast pinnase seisundi halvenemisest tingitud tõsiseid ohte?</PARA><PARA>Kuidas sobivad merestrateegiaga kokku energia ülekande projektid Vahemere piirkonnas?</PARA><PARA>Milliseid meetmeid on ette nähtud ja millel põhineb koostöö Vahemere piirkonna partneritega merelaevanduse tagamisel ja meritsi toimuva ebaseadusliku immigratsiooni vastu võitlemisel?</PARA></CONTENT></QUEST>