<QUEST><TI><TI-INTRO>SUULINE KÜSIMUS ARUTELUGA <QREF QID="O-2005-0059">O-0059/05</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4466">Ilda Figueiredo</PERSON>, <PERSON ID="1018">Francis Wurtz</PERSON>, <PERSON ID="31123">Pedro Guerreiro</PERSON>, <PERSON ID="28406">Miguel Portas</PERSON>, <PERSON ID="28248">Gabriele Zimmer</PERSON>, <PERSON ID="28586">Dimitrios Papadimoulis</PERSON>, <PERSON ID="4303">Helmuth Markov</PERSON> ja <PERSON ID="28977">Roberto Musacchio</PERSON> <GRPOL GRPOLID="1106">GUE/NGL</GRPOL> fraktsiooni nimel, <PERSON ID="28309">Fausto Correia</PERSON>, <PERSON ID="28307">Francisco Assis</PERSON>, <PERSON ID="28308">Elisa Ferreira</PERSON> ja <PERSON ID="28306">Ana Gomes</PERSON></TI-AUTHOR><TI-DEST>nõukogule</TI-DEST></TI><OBJECT OBJID="OBJ0059">Teema: Yazaki Grupile eraldatud toetused</OBJECT><CONTENT><PARA>Rahvusvaheline Yazaki Grupp, millel on tehaseid mitte ainult Jaapanis vaid terves maailmas, kaasa arvatud mitmes ELi riigis, toodab elektriseadmeid ja on suurim autode juhtmestike, elektrijuhtmete ning elektriühenduste süsteemide tootja maailmas. Yazaki Saltano tehased Portugalis Vila Nova de Gaias ja Ovaris on neile kuulunud enam kui 20 aastat ning 1996. aastal töötas seal üle 7000 töölise;  1998. aastal alustati tootmise üleviimist Marokosse, mille tulemusel vähenes töötajate arv Portugalis poole võrra. Antud hetkel ähvardab kahe tehase umbes 800 töötajat (500 Ovaris ja 300 Vila Nova de Gaias) kollektiivne töölt vabastamine. Koondamise eesmärgil rakendatakse psühholoogilist survet, viies kutsehaigusega töötajad üle ettevõtte loodud spetsiaalsele tootmisliinile ja töötundide muutmise tulemusel vähendatakse palka.</PARA><PARA>Töötajatele peale surutud töötempo põhjustab kasvavat kutsehaigestumist (kõõluste põletik jt), mis toob kaasa teovõimetusest tingitud tõsise sotsiaalse probleemi, kuid ettevõte keeldub igasugusest vastutusest. Kuigi hiljutiste arengute tulemusena valiti töötajad Euroopa töönõukogusse ja esindajad spetsiaalsesse läbirääkimisorganisse, ei ole ettevõte nõudnud ühtegi kohtumist töötajate esindajatega. Samal ajal kui ettevõte avaldab survet lõpetada töölepingud, on alustatud ka mõnede tootmisliinide masinate eemaldamist Vila Nova de Gaia tehasest ja nõutakse vallandamisi Ovaris. Alates ettevõtte rajamisest Portugali on ühendus rahastanud Yazaki Saltanot mitme miljoni euroga, ning lisaks on saadud Portugali riiklikke toetusi. <BRK/></PARA><PARA>Kui palju raha on eraldatud   Yazaki Saltanole Portugalis ühenduse toetusena? Millistel tingimustel   need toetused eraldati? <BRK/></PARA><PARA>Kui suur on ühenduse   toetuse kogusumma Yazaki Grupile erinevates liikmesriikides ja kandidaatriikides? <BRK/></PARA><PARA>Milliseid meetmeid kavatsetakse   võtta, arvestades antud olukorra tõsidust (karistav käitumine, vallandamised,   kutsehaigestumine, töötajate teavitamist nõudva direktiivi sätete mittetäitmine   ja töötajate ning Euroopa töönõukoguga mittekonsulteerimine), et kaitsta   nende töötajate töökohti ja õigusi? <BRK/> <BRK/></PARA></CONTENT></QUEST>