<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0108">O-0108/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96860">Michèle Striffler</PERSON><BRK/><COMMITTEE COMMID="2857">Arengukomisjon</COMMITTEE>i nimel</TI-AUTHOR></TI><OBJECT OBJID="OBJ0108">Teema: Bioloogilise mitmekesisuse ja ökosüsteemiga seotud teenuste panus arengusse ja aastatuhande arengueesmärkide saavutamisse</OBJECT><CONTENT><PARA>1. Ühinenud Rahvaste Organisatsiooni Peaassamblee on kuulutanud 2010. aasta rahvusvaheliseks bioloogilise mitmekesisuse aastaks. Lisaks on rahvusvahelise bioloogilise mitmekesisuse päeva teemaks 2010. aastal bioloogiline mitmekesisus, areng ja vaesuse leevendamine. Bioloogilise mitmekesisuse vähenemise peatamine on aastatuhande arengueesmärkide tegevuskavas väga olulisel kohal ja see aitab kaasa tegevuskava mõnede peamiste eesmärkide saavutamisele, näiteks äärmise vaesuse ja nälja kaotamine, kõikidele tervise ja hariduse tagamine ning keskkonnasäästlikkuse saavutamine. </PARA><PARA>2. Kuidas kavatseb komisjon bioloogilise mitmekesisuse raamkonventsiooni osaliste konverentsi kümnendal kohtumisel (COP 10) Nagoyas käsitleda bioloogilise mitmekesisuse vähenemist kui vaesuse leevendamisega seotud uut probleemi? Ja eelkõige, kuidas kavatseb ta nii finantsiliselt kui tehniliselt vastata vähim arenenud riikide vajadustele? Kas komisjon kavatseb sellega seoses kohandada vastavaid arengukoostöö rahastamisvahendi ja Euroopa Arengufondi eesmärke? Millise seisukoha võtab komisjon juurdepääsu ja tulu jagamise (ABS) protokolli eelnõu läbirääkimistel?</PARA><PARA>3. Milliseid konkreetseid meetmeid ja poliitikat kavatseb komisjon seoses arengupoliitika sidususega edendada, tagamaks, et bioloogilise mitmekesisuse kaitse aitab kaasa vaesuse vähendamisele? Millised poliitilised meetmed on komisjon ette näinud, tagamaks, et bioloogilise mitmekesisuse küsimust võetakse arvesse majanduse tegevusvaldkondades, s.h põllumajanduses, metsanduses, kalanduses ja turisminduses?</PARA><PARA>4. Lõpuks, milliseid mehhanisme kavatseb komisjon COP 10 kohtumisel toetada, et tagada Århusi konventsioonis toodud õiguste ja vaeste õiguste austamine ning vaeste kaasamine konsultatsiooniprotsessi, tagades ühtlasi geneetiliste ressursside ja ökosüsteemide teenustest saadava kasu õiglase jaotamise?</PARA></CONTENT></QUEST>