<QUEST VERSION="2"><TI><TI-INTRO>Infotunni küsimus <QREF QID="H-2011-000006">H-000006/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-SESSION>2011 jaanuar osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000006">Teema: Iisraeli uued provokatsioonid Palestiina rahva vastu</OBJECT><CONTENT><PARA>Iisraeli armee ja lennuvägi on viimasel ajal Gaza sektoris toime pannud terve rea surmavaid rünnakuid, mille tõttu kasvab iga päevaga hukkunute ja haavatute arv Palestiina tsiviilelanikkonna seas, kes kannatavad Iisraeli okupatsiooni ja majandusblokaadi tõttu, mis takistab isegi kalurite merele minekut. Palestiina rahva terroriseerimine jätkus ilma vaherahuta isegi jõulu- ja aastavahetuse pühade ajal, eelkõige nn eraldusjoone ja Iisraeli ehitatud müüri piirkonnas pommirünnakutena Gaza sektorisse. Ühtlasi tuleks hukka mõista tuhandete poliitvangide, sealhulgas naiste ja laste ebaseaduslik kinnipidamine Iisraeli vanglates, kus kinnipeetud on veetnud vastuvõetamatutes tingimustes juba aastaid. </PARA><PARA>Kas nõukogu kavatseb hukka mõista Iisraeli uued provokatsioonid Palestiina rahva vastu ja tunnustada alates 1967. aastast okupeeritud territooriumil ühtse, suveräänse ja sõltumatu Palestiina riigi olemasolu, mille pealinn on Ida-Jeruusalemm? Kas nõukogu kavatseb nõuda Iisraeli vanglates kinni peetavate Palestiina poliitvangide viivitamatut vabastamist?</PARA></CONTENT></QUEST>