<QUEST VERSION="2"><TI><TI-INTRO>Infotunni küsimus <QREF QID="H-2010-0293">H-0293/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 juuni osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="101580">Constance Le Grip</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0293">Teema: Kutsekvalifikatsiooni tunnustamine</OBJECT><CONTENT><PARA>Nagu Alain Lamassoure’i raportis „Kodanikud ja ühenduse õiguse kohaldamine”, mis esitati Prantsuse ametiasutustele 27. juunil 2008, rõhutatakse ka professor Martio Monti 9. mail 2010 Euroopa Komisjoni presidendile esitatud aruandes „Uus ühisturu strateegia” kutsekvalifikatsiooni parema tunnustamise olulisust ning vajadust täiustada diplomite ja oskuste tunnustamise süsteemi, et hõlbustada inimeste vaba liikumist Euroopa Liidu piirides. Eriti soovitab professor Monti laiendada kvalifikatsiooni automaatset tunnustamist ning kehtestada oskuste ja kvalifikatsiooni liigitus, mis võimaldaks paremat vastavusseviimist.</PARA><PARA>Siseturu- ja tarbijakaitsekomisjonis on kõnealuse teema käsitlemiseks moodustatud eksperdirühm. Milliseid uusi meetmeid soovitaks komisjon võtta, et hõlbustada Euroopa Liidu kodanike, eelkõige üliõpilaste ja spetsialistide liikumist ühisturu piires?</PARA></CONTENT></QUEST>