<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000065">O-000065/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96955">Catherine Bearder</PERSON>, <PERSON ID="28127">Lena Ek</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR><TI-AUTHOR><PERSON ID="23705">Miroslav Ouzký</PERSON><BRK/>fraktsiooni <GRPOL GRPOLID="2969">ECR</GRPOL> nimel</TI-AUTHOR><TI-AUTHOR><PERSON ID="28252">Richard Seeber</PERSON>, <PERSON ID="1929">Christa Klaß</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR><TI-AUTHOR><PERSON ID="28233">Rebecca Harms</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ000065">Teema: Mürgiste jäätmete arengumaadesse eksportimist käsitlevate määruste täitmise tagamine</OBJECT><CONTENT><PARA>EL toodab igal aastal umbes 70 miljonit tonni ohtlikke jäätmeid. Rangete ELi jäätmekäitlusstandardite vältimiseks ning käitlemiskulude vähendamiseks eksporditakse ohtlikke ja elektroonikaseadmete jäätmeid kõrvaldamise eesmärgil mõnikord arengumaadesse. Kuigi jäätmesaadetiste määrus ((EÜ) nr 1013/2006) keelab seda, näitavad liikmesriikide poolt komisjonile edastatud andmed selliste ebaseaduslike saadetiste üha suurenevat arvu. Kontroll ja järelevalve on liikmesriigiti väga erinevad ning on kahtlus, et jäätmeid eksporditakse ebaseaduslikult kõige nõrgema kontrolliga ELi sadamate kaudu. Lisaks on liikmesriikide aruandlus seoses ebaseaduslike jäätmesaadetiste konkreetsete juhtumitega vastuoluline ja ebapiisav. Näiteks ELis on peaaegu 70% elektroonikaseadmete jäätmete saatus teadmata ning ainult 33% elektri- ja elektroonikaseadmete jäätmete kohta on teada, et neid on käideldud kooskõlas ELi õigusaktidega. Komisjoni hinnangul rikutakse 19% jäätmesaadetistega jäätmesaadetiste määrust. Kahes komisjoni jaoks hiljuti läbiviidud uuringus on jõutud järeldusele, et selle probleemi lahendamiseks tuleks kehtestada uued õigusaktid.</PARA><PARA>Kas komisjon nõustub, et nii jäätmesaadetiste määruse puudulik õigusselgus kui ka üldiste ELi tasandi nõuete puudumine jäätmesaadetiste kontrolli teostamiseks õõnestavad määruse täitmist?</PARA><PARA>Milliseid õiguslikke meetmeid kaalub komisjon jäätmesaadetiste määruse puuduste kõrvaldamiseks?</PARA><PARA>Kas komisjon nõustub, et jäätmesaadetiste määruse tulemuslikumaks muutmiseks on vaja see ning eriti selle artikli 50 järelevalve nõuded läbi vaadata?</PARA><PARA>Kas komisjoni arvates võiks konkreetsete ühiste ELi suuniste vastuvõtmine jäätmesaadetiste keskkonna-alase kontrolli kohta anda lisaks uutele õigusaktidele täitevasutustele tugeva aluse jäätmesaadetiste määruse nõuetekohaseks rakendamiseks ja selle täitmise tagamiseks?</PARA><PARA>Kas komisjon nõustub, et suunised võimaldaksid võrreldavate andmete kogumist, analüüsimist ja vahetust, mis omakorda võiks suuresti kaasa aidata ebaseaduslike jäätmesaadetistega seotud rahvusvaheliste keskkonnakuritegude probleemiga võitlemisele?</PARA></CONTENT></QUEST>