<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0090">O-0090/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96883">Eva Joly</PERSON> <COMMITTEE COMMID="2857">Arengukomisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0090">Teema: Kliimamuutus ja arengumaad seoses Kopenhaagenis toimuva ÜRO kliimamuutuste konverentsiga</OBJECT><CONTENT><PARA>Arengu seisukohast tuleb 2012. aasta järgset perioodi käsitlev kliimakokkulepe ühitada praeguste arenguprotsessidega nii rahvusvahelisel (nt aastatuhande arengueesmärgid) kui ka riiklikul tasandil. Milliseid konkreetseid meetmeid kavatseb nõukogu võtta, et omavahel selgelt siduda vaesuse vähendamise programmid ning kliimamuutuse poliitika ja strateegiad arengumaades?</PARA><PARA>Suurem osa kliimamuutuse tarbeks eraldatud nappidest vahenditest pärineb ametliku arenguabi eelarvest, mis on põhjustanud arenguabiks mõeldud vahendite ümbersuunamise, seades niiviisi ohtu aastatuhande arengueesmärkide saavutamise. Milliseid uusi mehhanisme kavatseb nõukogu võtta vastu, et leida täiendavaid vahendeid kliimamuutuse vastu võitlemiseks arengumaades ning tagada Euroopa Arengufondi kasutamine üksnes arenguabi eesmärgil? Kui suurt osa ELi saastekvootidega kauplemise süsteemi loodetavatest tuludest on nõukogu valmis eraldama kliimamuutusega kohanemisele arengumaades? Millised mehhanismid on kõige sobilikumad kõnealuste vahendite eraldamiseks viisil, mis edendaks abisaajate riikide isevastutust? </PARA><PARA>Kohanemisvahendeid eraldatakse Euroopa tasandil väga killustatult, mis tekitab suuri probleeme neile, kes vastutavad rahaliste vahendite kasutuselevõtmise eest. Kuidas nõukogu kavatseb tõhustada paljude Euroopa tasandil olemasolevate rahastamisvahendite kooskõlastatust? Milliseid meetmeid kavatsetakse võtta ülemaailmse kliimamuutuste liidu muutmiseks kohanemise rahastamise arvelduskojaks arengumaades, et vältida nii uute ELi kahepoolsete algatuste loomist? Kas nõukogu oleks Kopenhaageni konverentsi mitmepoolse raamistiku kontekstis valmis toetama finantstehingutele Tobini maksu põhimõttele tugineva rahvusvahelise maksu kehtestamist, et aidata kaasa kohanemise rahastamisele?</PARA></CONTENT></QUEST>