<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000040">O-000040/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/><COMMITTEE COMMID="2878">Petitsioonikomisjon</COMMITTEE>i nimel</TI-AUTHOR></TI><OBJECT OBJID="OBJ000040">Teema: José Maria Pozancose (Hispaania) petitsioon nr 1565/2009 tomatite importimise kohta Marokost ELi</OBJECT><CONTENT><PARA>Hispaania puu- ja köögivilja- ning lillede kasvatajate ja eksportijate liit (FEPEX) on esitanud Euroopa Parlamendi petitsioonikomisjonile kaebusi tomatite väidetava ebanõuetekohase importimise kohta Marokost. Euroopa Pettustevastane Amet (OLAF) tõdes oma 16. novembri 2007. aasta lõplikus aruandes CMS N° OF/2004/015, et tomatite importimisel Marokost Prantsusmaale võib olla esinenud nõuete rikkumisi.</PARA><PARA>OLAF nõustub väitega, et kõnealused nõuete rikkumised tulenevad määruses (EÜ) nr 3223/94 (milles kehtestatakse ELi piiril kehtiva hinna arvutamiseks kolm meetodit) sätestatud mahaarvamismeetodi kuritahtlikust kohaldamisest. Kõnealuse meetodi kasutamine on võimaldanud ettevõtjatel vältida õigusaktis sätestatud täiendava tollimaksu tasumist, kui hinnad ja impordiväärtused on ELi kehtestatud piiril kehtivast hinnast madalamad.</PARA><PARA>Seega, nagu ka OLAF on märkinud, on tekkinud olukord, mille tõttu ELil on tollitulu saamata jäänud. Lisaks on Euroopa tomatitootjad saanud kahju kõnealuse impordi mõju tõttu tomatihindadele ELi turul.</PARA><PARA>Kas komisjon võiks selgitada, miks ei ole võetud meetmeid piiril kehtivat tomatite hinda puudutava korra muutmiseks, et lõpetada OLAFi täheldatud kuritahtlik tegevus? Kas komisjon on nõus, et sellised muudatused tuleb teha viivitamata, arvestades, et Marokoga sõlmitava assotsieerimislepingu uues põllumajanduspeatükis nähakse ette tomatite ELi importimise mahu kasvu?</PARA><PARA>Kas komisjon on näinud ette meetmeid tasumata tollimaksu väljanõudmiseks?</PARA></CONTENT></QUEST>