<QUEST VERSION="2"><TI><TI-INTRO>Infotunni küsimus <QREF QID="H-2010-0590">H-0590/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 detsember osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="96989">Andres Perello Rodriguez</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0590">Teema: Kultuuripärandi hävitamine Cabanyali linnaosas (Valencia, Hispaania)</OBJECT><CONTENT><PARA>Käesoleva aasta aprillis andis Hispaania konstitutsioonikohus korralduse peatada Valencia autonoomse valitsuse kavandatud lammutustööd ajaloolises kalurite linnaosas Cabanyalis. Valencia omavalitsus soovis mööda minna kultuuriministeeriumi eelmise aasta otsusest, millega keelati käivitada kohaliku omavalitsuse kava Blasco Ibáñezi avenüü pikendamiseks mereni, hävitades ühe linnaosa pärandi, kus leiduvad mõned parimad näited XIX sajandi tööstus- ja tsiviilarhitektuurist ELis. Hiljuti tunnistasid nii Valencia piirkondlik ombudsman kui ka Euroopa Liidu Üldkohus, et nad on seoses kavaga saanud kodanike kaebusi, milles mõistetakse hukka valimatud lammutustööd ja linnavalitsuse keeldumine hoonete renoveerimiseks luba andmast.</PARA><PARA>Komisjonile on samuti saabunud keskkonnaorganisatsioonide kaebus projekti keskkonnamõju hinnangu puudumise kohta. Kas komisjon kavatseb eeltoodud uusi andmeid silmas pidades võtta meetmeid, et tagada Euroopa kultuuripärandi austamine Cabanyali linnaosa puhul?</PARA></CONTENT></QUEST>