<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000223">O-000223/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96859">Ioan Enciu</PERSON>, <PERSON ID="38605">Iliana Malinova Iotova</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000223">Teema: Bulgaaria ja Rumeenia ühinemine Schengeni alaga</OBJECT><CONTENT><PARA>Euroopa Liiduga ühinemise lepingu artikli 4 lõike 2 kohaselt on Rumeenial ja Bulgaarial kohustus ühineda Schengeni alaga niipea, kui Schengeni <I>acquis</I>’s sätestatud eeskirjade rakendamine on lõpule viidud.</PARA><PARA>Alates ELiga ühinemisest on Rumeenia ja Bulgaaria suhtes toimunud Euroopa Liidu Nõukogu Schengeni hindamise töörühma (SCH-EVAL) juhtimisel hindamisprotsess, mille raames on hinnatud Schengeni <I>acquis’</I> rakendamist seitsmes valdkonnas: politseikoostöö, isikuandmete kaitse, viisa- ja konsulaarküsimused, maa-, õhu- ja merepiirid ning Schengeni infosüsteem (SIS).</PARA><PARA>Pärast SCH-EVAL töörühma positiivseid järeldusi otsustas nõukogu 9. juunil 2011, et Rumeenia ja Bulgaaria täidavad kõik Schengeni <I>acquis</I>’s seatud tingimused. Parlament kinnitas samuti 8. juunil 2011 suure häälteenamusega vastu võetud resolutsiooniga, et nimetatud kaks riiki on valmis Schengeni alaga ühinema.</PARA><PARA>Kõigest hoolimata otsustas nõukogu (justiits- ja siseküsimused) 22. juunil 2011 määramata ajaks edasi lükata otsuse Rumeenia ja Bulgaaria ühinemise kohta Schengeni alaga, kuna sellele on vastu kaks liikmesriiki, mis väidavad, et kandidaatriigid peavad täitma lisakriteeriume, mida Schengeni <I>aquis</I>’s nimetatud ei ole.</PARA><PARA>1.  Ühinemislepingu sõlmimisega said Bulgaaria ja Rumeenia nõuete nimekirja ning need nõuded on täidetud. Kas nõukogu arvates on õiglane ja mõistlik kohaldada lisakriteeriume, mida ei olnud algusest peale ette nähtud ja mida ei kohaldatud varasemate ühinejate suhtes?</PARA><PARA>2.  Kas nõukogu võiks nimetada, milliseid lisakriteeriume Rumeenia ja Bulgaaria peavad täitma ning milline oleks nende kriteeriumide õiguslik alus?</PARA><PARA>3.  Millised on nõukogu järgmised sammud? Milline on eesistujariigi Poola strateegia ja ajakava?</PARA></CONTENT></QUEST>