<QUEST><TI><TI-INTRO>SUULINE KÜSIMUS <QREF QID="H-2010-0240">H-0240/10</QREF></TI-INTRO><TI-SESSION>Küsimuste tunniks osaistungjärgul - mai 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="28372">Ryszard Czarnecki</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0240">Teema: Madalmaade noorsooameti (Jeugdzorg) skandaalne käitumine</OBJECT><CONTENT><PARA>Madalmaade noorsooamet (Jeugdzorg), kelle pädevusse kuulub raskustes laste ja noorte kaitsmine, on võtnud ebaseaduslikult vanemlikud õigused ja õiguse oma lastega kohtuda paarilt, mille moodustavad Poola kodanik Jolanta van Beek ja tema abikaasa, Madalmaade kodanik Cornelis van Beek, kes on kahe tüdruku (Monika ja Oliwia) bioloogiline isa ja seaduslik eestkostja. Van Beekidel on laste hooldusõigus, mida on kinnitanud Poola ametivõimud ja laste bioloogilised emad. Mõlemal tüdrukul on ainult Poola kodakondsus, kuid neil on keelatud reisida Poolasse, õppida poola keelt ning kohtuda oma isa / seaduslike eestkostjatega ja oma bioloogiliste emadega Poolas. Kas nõukogu kavatseb kõnealusesse asjasse ja teistesse sarnastesse asjadesse sekkuda? Kui jah, siis kuidas? Tegemist on Madalmaades teise seda laadi juhtumiga, millest küsimuse esitajale on teatatud.</PARA></CONTENT></QUEST>