<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0050">O-0050/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="25718">Saïd El Khadraoui</PERSON>, <PERSON ID="1309">Brian Simpson</PERSON> ja <PERSON ID="36281">Silvia-Adriana Ţicău</PERSON> <GRPOL GRPOLID="2949">S&amp;D</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0050">Teema: Euroopa Parlamendi ja nõukogu 20. veebruari 2008. aasta direktiivi 2008/6/EÜ rakendamine</OBJECT><CONTENT><PARA>Vastavalt 20. veebruari 2008. aasta direktiivi 2008/6/EÜ<FNREF FNIDREF="FN1"/> sätetele tuleb ühenduse postiteenuste siseturu rajamine viia lõpule 31. detsembriks 2010. Sellega avatakse postiteenuste turg kõikidele ettevõtjatele.</PARA><PARA>Turu avamine kõigile ettevõtjatele ei ole ainus oluline säte direktiivis. Direktiivis antakse liikmesriikidele ka selged juhised heade töötingimuste tagamise ning universaalteenuste osutamise kohustuste kohta, kuid liikmesriigid ja komisjon näivad neid sätteid eiravat. </PARA><PARA>Lisaks sellele on direktiivi I lisas sätestatud, viidates direktiivi 97/67/EÜ<FNREF FNIDREF="FN2"/> artiklis 3 sätestatud kohustustele, et liikmesriigid peaksid korraldama asjakohaseid uuringuid universaalteenuse kohustuse netokulude arvutamise kohta ja nende kulude katmise tagamiseks valitud viisi kohta. Millal komisjon ootab liikmesriikide poolt selliste uuringute esitamist?</PARA><PARA>Kas komisjon koostab mõjuhinnangu postituru avamise kohta Lissaboni lepingu artikli 9 (horisontaalne sotsiaalklausel) alusel?</PARA><PARA>Kas komisjon saab vastavalt universaalteenuse kohustusele tagada posti kogumise ja kättetoimetamise klientidelt ja klientidele vähemalt viiel päeval nädalas igal pool, sh äärepoolsetes maapiirkondades?</PARA><PARA>Kuidas komisjon tagab, et liikmesriigid peavad kinni kõigist kõrgetest sotsiaaltagatistest, millele on õigus nii avaliku kui ka erasektori postitöötajatel, ja et kõik selle sektori ettevõtjad täidavad ja kohaldavad kõiki töötingimusi ja sotsiaaltagatisi, sh praegu riiklikul tasandil kehtestatud sotsiaalkindlustussüsteeme?</PARA><FN FNID="FN1">  ELT L 52, 27.2.2008, lk 3.</FN><FN FNID="FN2">  EÜT L 15, 21.1.1998, lk 14.</FN></CONTENT></QUEST>