<QUEST><TI><TI-INTRO>SUULINE KÜSIMUS ARUTELUGA <QREF QID="O-2004-0057">O-0057/04</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4332">Philippe Morillon</PERSON> <COMMITTEE COMMID="821">Kalanduskomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0057">Teema: Kalandus ja kütus</OBJECT><CONTENT><PARA>Kalanduses kasutatava kütuse hind on viimase kaheksa aasta jooksul oluliselt muutunud, tõustes + 82% võrra 1996. ja 2004. a vahel (0,17 €/liiter – 0,31 €/liiter). Kütusehinna mõju ekspluatatsioonikuludele on väga tuntav. Näiteks 16–20-meetriste traalerite kategooria puhul võib ekspluatatsiooni kogukasumi kaotus kõikuda -2,5 %-st kuni -42,1 %-ni vastavalt 2003. a arvestusele. Sellesse perioodi jääb mitu diislikütuse hinnarekordit (2000. a, 2002. a, 2004. a). Mitme faktori (põhiliselt kolme) – kütusehind, hindade langus ja toetuste vähenemine – kokkulangemisel on tagajärjed veelgi raskemad ja viivad kriisiolukorrani. Selline oli olukord 2004. a suvel.</PARA><PARA>Eelmine kriis (1993–1994), mis oli veelgi tõsisem laevaomanike liigsest võlakoormusest tingitud kestva hindade langemise tõttu, tekitas tagajärgede ahelreaktsiooni: laevade tegevuse lõpetamine (vahel kõige uuemad laevad), laevade lammutamine ja laevastike ümberstruktureerimine, kalandustegevuse katkemine paljudes sadamates, kalandusega seotud töökohtade kadumine ja sellega kaasnevad tagajärjed väikeste lähipiirkondade majandusele, õpilaste arvu vähenemine merekoolides ja noorte meremeeste arvu vähenemine, kaluriameti maine halvenemine, kalandussektori haldus- ja rahastamisstruktuuride nõrgenemine.</PARA><PARA>Euroopa Liidu arutelu, mis peaaegu eranditult on suunatud &quot;kalavarude säästvale haldusele eesmärgiga kaitsta tulevaste põlvkondade huve&quot; on kriisiolukordades peaaegu olematu. Kalandussektori umbusaldust Euroopa institutsioonide vastu, (mis loomulikult teravneb rasketel aegadel), näitavad kõik valimised. Olukord on tõeliselt paradoksaalne, sest ilma ühise kalanduspoliitikata oleksid terved kalanduspiirkonnad kaartidelt kadunud.</PARA><PARA>Kas Euroopa Komisjon kohustub võtma meetmeid probleemsete piirkondade toetamiseks? Kas Euroopa Komisjon kavatseb esitada ettepanekuid, mis võimaldaksid kriisiperioodidel majanduslikult sekkuda, kas Euroopa kalandusfondi kaudu või mõnel muul viisil, et sedasi reaalselt kaitsta selliste piirkondade tulevikku, millel pole tõelist alternatiivi? </PARA></CONTENT></QUEST>