<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0124">O-0124/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1985">Pervenche Berès</PERSON> <COMMITTEE COMMID="813">Majandus- ja rahanduskomisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0124">Teema: Finantsturgude ülemaailmne ülesehitamine tulevikus ja ELi majanduse taastamiskava</OBJECT><CONTENT><PARA>Ülemaailmne finantskriis ja majanduse aeglustumine nõuavad õigusloome ulatuslikku reformimist, Euroopa finantsturgude järelevalvet, ülemaailmseid lahendusi ja ühiseid põhimõtteid. Oma resolutsioonis <ANCHOR ID="1" FAMILY="TA" TYPE="P6-TA" YEAR="2006" NUMBER="0076">P6_TA(2006)0076</ANCHOR> Rahvusvahelise Valuutafondi strateegilise läbivaatamise kohta nõudis EP Bretton Woodsi institutsioonide põhjalikku reformimist, et edendada nende legitiimsust ja efektiivsust, et need oleksid vastavuses rahvusvahelise majandusliku olukorraga, ning Rahvusvahelise Valuutafondi poliitika ümberkujundamist. EP rõhutas Rahvusvahelise Valuutafondi põhiülesannet stabiliseerida valuutakursside ülemaailmseid kõikumisi, toimides maksebilansi osas tõsistes raskustes olevate riikide jaoks viimase võimaliku laenuallikana, analüüsides ja jälgides finantsturgude arenguid ja mõju nii riikide kui ülemaailmsele finantsstabiilsusele. Selles osas on G20 15. novembri 2008. aasta tippkohtumine oluline võimalus edendada rahvusvahelist finantskoostööd ja reformida ülemaailmset finantsstruktuuri. EP tervitab seda algatust ja arvab muu hulgas, et ülemaailmsete standardite koostajad (nt finantsstabiilsuse foorum) peavad mõtlema maailma tasandil, kui nad tegelevad kõikide finantsinstitutsioonide, protsüklilisuse ja raamatupidamiseeskirjade järelevalve ning haldamise võimaliku parandamisega. EP peab kahetsusväärseks, et eurorühma presidenti ei kutsutud sellest kohtumisest osa võtma ja nõuab, et tulevikus esindaksid Euroopa Liitu niisugustel foorumitel nii nõukogu eesistuja kui ka eurorühma president. Kas te jagate seisukohta, et ELil oleks rahvusvaheliselt tugevam positsioon, kui ta viiks nendes küsimustes läbi olulised reformid ja kas te toetate mõtet, et EL võtab kõikidel asjakohastel rahvusvahelistel foorumitel sõna ühehäälselt? Milline on G20 tippkohtumise panus sellesse küsimusse? Kuidas peaks EL paremini valmistuma selle protsessi järgmiseks sammuks?</PARA><PARA>Komisjoni viimane majandusprognoos näitab, et finantskriis põhjustab tõsiseid tagasilööke tegelikule majandusele. Millised on liikmesriikide majanduse päästemeetmestiku vahelise kooskõlastamise edusammud?</PARA></CONTENT></QUEST>