<QUEST><TI><TI-INTRO>SUULINE KÜSIMUS <QREF QID="H-2009-0465">H-0465/09</QREF></TI-INTRO><TI-SESSION>Küsimuste tunniks osaistungjärgul - detsember 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="2125">Pat the Cope Gallagher</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0465">Teema: Ühendkuningriigi ülekandetasude mõju Iirimaale</OBJECT><CONTENT><PARA>Ühendkuningriigi ülekandetasude süsteem moonutab energiakaubandust, eriti Ühendkuningriigi ja Iirimaa vahel, suurendades nii Iirimaalt energia eksportimise transpordikulu kui ka hinnariski talvel odavama energia importimisel. Selline hinnakujundussüsteem takistab Iirimaa taastuvate energiaallikate majandusliku potentsiaali maksimaalset ärakasutamist, see võib tekitada olukorra, kus odavama taastuvenergia generaatorid lülitatakse sagedamini välja, ja see suurendab seetõttu sõltuvust tarbijate rahastatavatest toetusmehhanismidest.</PARA><PARA>Kas komisjon nõustub väitega, et Ühendkuningriigi ülekandetasude süsteem häirib oluliselt Iirimaa ja Ühendkuningriigi vahelist kauplemist? Kas komisjon on seisukohal, et Ühendkuningriigi ülekandetasude süsteem on kooskõlas elektrikaubanduse määrusega (EÜ) nr 714/2009<FNREF/>? Milliseid konkreetseid meetmeid saab komisjon võtta selliste kaubandustõkete kõrvaldamiseks?</PARA><FN FNID="FN1">1  ELT L 211, 14.8.2009, lk 15.</FN></CONTENT></QUEST>