<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000324">O-000324/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28358">Konrad Szymański</PERSON><BRK/>fraktsiooni <GRPOL GRPOLID="2969">ECR</GRPOL> nimel</TI-AUTHOR></TI><OBJECT OBJID="OBJ000324">Teema: Kolmas energiapakett ja kolmandate isikute juurdepääsu põhimõte</OBJECT><CONTENT><PARA>Energiaturu liberaliseerimist käsitlev kolmas õigusaktide pakett paneb aluse konkurentsivõimelisele energiaturule ELis. Hiljuti on Venemaa Föderatsiooni ja Venemaa monopoolset positsiooni omava ettevõtte Gazprom esindajad korranud taotlust muuta kolmanda õigusaktide paketi põhimõtteid, soovides eelkõige, et tühistataks gaasiedastusvõrkudele kolmandate isikute juurdepääsu põhimõte.</PARA><PARA>Neil seisukohtadel on mõnede ELi liikmesriikide pealinnades pooldajaid. Konkreetselt puudutab see South Streami gaasijuhtmele kolmandate isikute juurdepääsu põhimõtte kaotamist.</PARA><PARA>Seoses Venemaa Föderatsiooni kampaaniaga, mis on suunatud energiaturu liberaliseerimist käsitleva kolmanda õigusaktide paketi vastu, on teateid Euroopa Liidu ja Venemaa Föderatsiooni vahel kavandatavast kokkuleppest, mille kohaselt kõnealuse paketi sätted ei oleks Venemaa gaasi ekspordiks ettenähtud juhtmete suhtes siduvad. See oleks rahvusvaheline kokkulepe, mis seisaks kõrgemal ELi õigusest.</PARA><PARA>Sel teemal peetavate konsultatsioonide kohta on märge Prantsusmaa ja Venemaa vaheliste majandusläbirääkimiste 2011. aasta novembri protokollis.</PARA><PARA>Kas vastab tõele, et komisjonile esitati ELi ja Venemaa vaheliste energiaalaste kõneluste raames kokkuleppe eelnõu?</PARA><PARA>Kas vastab tõele, et kokkuleppe eelnõu koostajaks on Venemaa valitsus?</PARA><PARA>Kas komisjon kavatseb muuta energiasektori liberaliseerimist käsitleva kolmanda õigusaktide paketi sätteid?</PARA><PARA>Kas komisjon kavatseb soostuda nõudmistega, et South Streami gaasijuhtme kohta ei kehtiks kolmanda energiapaketi sätted, nende hulgas kolmandate isikute juurdepääsu põhimõte?</PARA></CONTENT></QUEST>