<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000299">O-000299/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96957">Ashley Fox</PERSON><BRK/>fraktsiooni <GRPOL GRPOLID="2969">ECR</GRPOL> nimel</TI-AUTHOR></TI><OBJECT OBJID="OBJ000299">Teema: Euroopa Parlament ja parlamentaarse autonoomia põhimõte</OBJECT><CONTENT><PARA>Institutsiooniline struktuur, mille järgi Euroopa Parlament on asutatud ja mis selle tegevust reguleerib, ei vasta praegu täielikult parlamentaarse autonoomia põhiseaduslikule põhimõttele. Euroopa Parlamendil ei ole piiramatut õigust oma tegevust ise korraldada, see piiratud vabadus eristab teda enamikust, kui mitte kõigist parlamentaarsetest süsteemidest. </PARA><PARA>Nii parlamendi eelmised kui ka praegune koosseis on kindlalt toetanud püüdlusi selle probleemi lahendamiseks, eeskätt Euroopa Parlamendi asukoha küsimuses. </PARA><PARA>Viis aastat tagasi kogus nn ühe asukoha kampaania tugevat toetust; seda algatust toetas oma allkirjaga üle miljoni ELi kodaniku – mis on piisav, et kvalifitseeruda Euroopa kodanikualgatuseks – kuid kahjuks ei õnnestunud nimetatud kampaanial ärgitada selleteemalist arutelu 2007. aastal toimunud valitsustevahelisel konverentsil. Käesoleval aastal kogus samasugune kampaania laialdast toetust erinevatelt allikatelt Euroopa Parlamendis ning täiskogu kiitis heaks 2012. ja 2013. aasta osaistungjärkude kalendri muutmise, vähendamaks sõite Strasbourgi, et kärpida tarbetuid kulutusi ja keskkonnale tekitatavat kahju. See hiljutine muudatus ei lahenda aga keskset küsimust, nimelt asjaolu, et Euroopa Parlamendil ei ole täielikku õigust otsustada, kuidas oma asju kõige paremini korraldada.</PARA><PARA>1. Kas komisjon on nõus sellega, et Euroopa Parlamendil peaks olema täielik õigus oma asju ise korraldada, kaasa arvatud õigus määrata oma asukoht, nii nagu on valdaval enamusel parlamentidest kogu maailmas? </PARA><PARA>2. Kas komisjon on nõus sellega, et ühe asukoha valimine kogu poliitiliseks tegevuseks oleks õige lähenemisviis, kui Euroopa Parlamendi töökorraldust tulevikus läbi vaadatakse?</PARA></CONTENT></QUEST>